wickkiey/tamil-wikipedia-markdown huggingface dataset:
# எம். கே. ராதா



**எம். கே. ராதா** என்ற பெயரில் புகழ் பெற்ற, **மெட்ராஸ் கந்தசாமி ராதாகிருஷ்ணன்** (20 நவம்பர் 1910 - 29 ஆகத்து 1985), இந்தியத் தமிழ் நாடக மற்றும் திரைப்பட நடிகர். ஜெமினி நிறுவனத்தில் நிரந்தர நடிகராகப் பணியாற்றியவர். இவர், அபூர்வ சகோதரர்கள் படத்தில் இரட்டை வேடத்தில் நடித்து முத்திரை பதித்தார். மொத்தம் 50 திரைப்படங்களில் நடித்தார்.  

## இளமைக் காலம்
எம். கே. ராதா சென்னை, மைலாப்பூரில் எம். கந்தசாமி முதலியார் என்பவருக்குப் பிறந்தார்.  

## நாடகம்
தன் தந்தை கந்தசாமி முதலியாரின் நாடகக் குழுவில் சேர்ந்து, எம். ஜி. ஆருடன் எம். கே. ராதா நடித்து வந்தார்.  

## திரைப்படம்
1936இல் எஸ். எஸ். வாசன் எழுதிய சதிலீலாவதி திரைப்படத்தில் கதாநாயகனாக நடித்தார். அப்படத்தில் எம். ஜி. ஆர். ஒரு சிறு வேடத்தில் நடித்தார். பின்னர் மாயா மச்சேந்திரா, துளசிதாஸ் ஆகிய படங்களில் ராதா நடித்தார். அதை அடுத்து தவமணிதேவியுடன் வனமோகினி திரைப்படத்தில் நடித்தார்.  

ஜெமினியின் தாசி அபரஞ்சி, கண்ணம்மா என் காதலி முதலான படங்களில் ராதா நடித்தார்.  

1948இல் ஜெமினியின் சந்திரலேகா படத்தில் கதாநாயகனாக நடித்தார். பின்னர் இந்தியில் தயாரிக்கப்பட்ட சந்திரலேகாவிலும் கதாநாயகனாக நடித்தார்.  

ஜெமினியின் அபூர்வ சகோதரர்கள் படத்தில் எம். கே. ராதா கதாநாயகனாக, பானுமதியுடன் இணைந்து இரட்டை வேடத்தில் நடித்தார்.  

பின்னர் ஜெமினியின் சம்சாரம் படத்தில் புஷ்பவல்லியுடன் இணைந்து நடித்தார். ஜெமினியின் அவ்வையார் திரைப்படத்தில் பாரி மன்னனாக நடித்தார். பின்னர் நல்லகாலம், போர்ட்டர் கந்தன், கற்புக்கரசி, வணங்காமுடி, பாசவலை, கண்ணின் மணிகள் முதலிய படங்களில் நடித்தார்.  

### பிற திரைப்படங்கள்
1. சந்திர மோகனா அல்லது சமுகத்தொண்டு (1936)
1. அனாதைப் பெண் (1938)
1. சதி முரளி (1940)
1. தாசி அபரஞ்சி (1944)
1. ஞானசௌந்தரி (1948)
1. சௌதாமணி (1951)
1. மூன்று பிள்ளைகள் (1952)
1. நல்லகாலம் (1954)
1. கிரகலட்சுமி (1955)
1. புதையல் (1957)
1. நீலமலைத்திருடன் (1957)
1. உத்தம புத்திரன் (1958)

## விருதுகளும் சிறப்புகளும்
- 1973இல் தமிழக அரசின் கலைமாமணி பட்டம்
- 2004இல் இந்திய அஞ்சல் துறை எம். கே. ராதா நினைவாக அவரது உருவப் படத்துடன் சிறப்பு அஞ்சல் உறை வெளியிட்டது.
- எம். கே. ராதாவின் நினைவைப் போற்றும் விதமாக தமிழ்நாடு அரசு, சென்னை, தேனாம்பேட்டை அருகில் உள்ள பகுதிக்கு எம். கே. ராதா நகர் என்று பெயரிட்டது.

## குடும்பம்
எம்.கே.ராதாவுக்கு ஞானாம்பாள், ரத்தினம் என்ற 2 மனைவிகள். 6 மகன்கள், 2 மகள்கள்.  

## மறைவு
1985 ஆகத்து 29 அன்று மாரடைப்பால் காலமானார்.
# இலங்கை மீதான ஐநா மனித உரிமை ஆணையர் அலுவலக விசாரணை

2014 மார்ச் மாதம் செனீவாவில் உள்ள ஐநா மனித உரிமைப் பேரவையில் நிறைவேற்றப்பட்ட தீர்மானம் 'இலங்கையில் நடைபெற்ற போரின் போது நிகழ்த்தப்பட்டதாகக் கூறப்படும் மிக மோசமான மனித உரிமை மீறல்கள் மற்றும் முறைகேடுகள், அவை தொடர்பான குற்றச்செயல்கள் குறித்து, ஒரு முழுமையான புலனாய்வை மேற்கொள்ளுமாறும்' ஐநா மனித உரிமை ஆணையருக்கு ஆணையிட்டது. இந்த விசாரணையின் இடைக்கால அறிக்கை 2014 செப்டம்பரிலும் இறுதி அறிக்கை மார்ச் 2015 இலும் சமர்ப்பிக்கப்பட வேண்டும் என்றும் வரையறுக்கப்பட்டது. இந்த ஆணைகளுக்கு ஏற்ப **இலங்கை மீதான ஐநா மனித உரிமை ஆணையர் அலுவலக விசாரணை** (OHCHR Investigation on Sri Lanka - OISL) முன்னெடுக்கப்பட்டு வருகிறது.  

## விசாரணைக் குழு
இந்த விசாரணையில் பின்லாந்து நாட்டின் முன்னாள் அதிபரும் நோபல் பரிசு பெற்றவருமான மார்ட்டி அட்டிசாரி, கம்போடிய இனப்படுகொலை நீதிமன்ற நீதிபதியும் நியூசிலாந்து நாட்டைச் சேர்ந்தவருமான சில்வியா காட்ரைட், பாகிஸ்தான் நாட்டின் மனித உரிமை வல்லுநர் அஸ்மா ஜகாங்கிர் ஆகியோர் சிறப்பு வல்லுனர்களாக செயற்படுகின்றார்கள். மேலும், சட்டத்துக்கு புறம்பான அரசப்படுகொலைகள் (Extrajudicial executions), காணாமல் போகச்செய்தல் (Disappearances), உள்நாட்டு அகதிகள் (internally displaced persons), சட்டவிரோத காவல் (Internally displaced persons), பெண்களுக்கு எதிரான வன்முறைகள் (Violence against women), சித்தரவதை (Torture) ஆகியனவற்றுக்கான சிறப்பு ஐநா வல்லுநர்கள்களின் உள்ளீடும் பெறப்படுகிறது.
# உணர்வும் உருவமும் (நூல்)



**உணர்வும் உருவமும்** என்பது திருநங்கைகள் வாழ்வியல் பற்றிய ஒரு தமிழ் நூல் ஆகும். இதனை திருநங்கையான அ. ரேவதி எழுதியுள்ளார். அடையாளம் பதிப்பகம் வெளியிட்டுள்ளது. திருநங்கைகளின் வாழ்வியலைப் பற்றி, பல்வகைப்பட்ட பாலினத்தவர்களின் உரிமைகளைப் பற்றி வெளிவந்த முன்னோடித் தமிழ் நூல்களில் இது ஒன்றாகும்.  
}}  

## வெளியிணைப்புகள்
- உணர்வும் உருவமும்: அரவாணிகளின் வாழ்க்கைக் கதைகள், கூகுள் புக்ஸ்
# வெள்ளை மொழி (நூல்)



**வெள்ளை மொழி** என்பது அ. ரேவதி எழுதிய தன்வரலாற்று நூல் ஆகும். திருநங்கையான இவர், தனது பாலமைவு அடையாளம் காரணமாக தான் சந்தித்த சிக்கல்களையும், தம்மைப் போன்றோர் சந்திக்கும் சிக்கல்களையும், வாழ்வியல் சமூக சூழலியல் விபரிப்புகளோடு பதிவுசெய்துள்ளார். இந்த நூல் ஆங்கிலத்தில் The Truth about Me: A Hijra Life Story என்று வ. கீதாவால் மொழிபெயர்க்கப்பட்டுள்ளது. கன்னடத்திலும் இந்த நூல் மொழிபெயர்க்கப்பட்டுள்ளது. "பாலியல் சமத்துவத்தை நோக்கிய செயலாக, பெண்ணிய உரையாடலின் அடுத்த கட்டமாக" இந்த நூல் கருதத்தக்கது என்று காலச்சுவடு மதிப்புரையில் கூறப்பட்டுள்ளது.  
}}  

## வெளியிணைப்புகள்
- வெள்ளை மொழி: அரவானியின் தன்வரலாறு, கூகுள் புக்ஸ்.
# ஒன்பது-புள்ளி வட்டமையம்


ஒரு முக்கோணத்தின் **ஒன்பது-புள்ளி வட்டமையம்** (*nine-point *) அம்முக்கோணத்தின் முக்கோண மையங்களுள் ஒன்று (முக்கோண மையங்கள் என்பவை ஒரு முக்கோணத்தின் அளவு மற்றும் அமைநிலையைப் பொறுத்து மாறாத்தன்மை கொண்ட புள்ளிகள் ஆகும்). முக்கோணத்தின் பக்கங்களின் மூன்று நடுப்புள்ளிகள்; பக்கங்களின் குத்துக்கோடுகளின் மூன்று அடிப்புள்ளிகள்; செங்குத்துச்சந்தியை முக்கோணத்தின் உச்சிகளுடன் இணைக்கும் கோட்டுத்துண்டுகளின் மூன்று நடுப்புள்ளிகள் ஆகிய குறிப்பிட்ட ஒன்பது புள்ளிகளின் வழியே செல்லும் ஒன்பது-புள்ளி வட்டத்தின் மையப்புள்ளியாக இருப்பதால் இப்பெயர் பெற்றது. கிளார்க் கிம்பர்லிங்கின் முக்கோண மையங்களின் கலைக்களஞ்சியத்தில் ஒன்பது-புள்ளி வட்டமையம் X(5) எனப் பட்டியலிடப்பட்டுள்ளது.  

## பண்புகள்
- முக்கோணத்தின் ஆய்லர் கோட்டின் மீது, செங்குத்துச்சந்தி *H* க்கும் சுற்றுவட்டமையம் *O* க்கும் நடுப்புள்ளியாக ஒன்பது-புள்ளி வட்டமையம் ( *N*) அமைகிறது. மேலும் ஆய்லர் கோட்டின் மீது செங்குத்துச்சந்திக்கும் சுற்றுவட்டமையத்திற்கும் இடையே செங்குத்துச்சந்தியிலிருந்து 2/3 பங்கு தொலைவில் நடுக்கோட்டுச்சந்தி *G*, அமைவதால் கீழ்க்காணும் தொடர்பு கிடைக்கிறது

- ஒன்பது-புள்ளி வட்டமையம் *N *, உள்வட்டமையம் *I* இரண்டுக்கும் இடைப்பட்ட தொலைவு:

:<math>IN < \tfrac{1}{2}IO,</math>  

:<math>IN=\tfrac{1}{2}(R-2r) < \frac{R}{2},</math>  

:<math>2R\cdot IN=OI^2,</math>  

:*R* -சுற்றுவட்ட ஆரம்; *r* -உள்வட்ட ஆரம்  

- மூல முக்கோணத்தின் நடுப்புள்ளி முக்கோணம், ஆர்த்திக் முக்கோணம், ஆய்லர் முக்கோணம் ஆகியவற்றின் சுற்றுவட்ட மையங்களாக ஒன்பது-புள்ளி வட்டமையம் அமையும். பொதுவாக ஒன்பது-புள்ளி வட்டத்தை வரையறுக்கும் ஒன்பது புல்ளிகளிலிருந்து எவையேனும் மூன்று புள்ளிகளைக் கொண்டு உருவாக்கப்படும் முக்கோணங்கள் எல்லாவற்றுக்கும் ஒன்பது-புள்ளி வட்டமையமானது சுற்றுவட்டமையமாக இருக்கும்.

- முக்கோணத்தின் மூன்று உச்சிகளும் செங்குத்துச்சந்தியுமாகிய நான்கு புள்ளிகளின் திணிவு மையத்தில் ஒன்பது-புள்ளி வட்டமையம் அமையும்
- ஒன்பது-புள்ளி வட்டத்தை வரையறுக்கும் ஒன்பது புள்ளிகளில், முக்கோணத்தின் உச்சிகளையும் செங்குத்துச்சந்தியையும் இணைக்கும் கோட்டுத்துண்டுகளின் நடுப்புள்ளிகளாக அமையும் மூன்று புள்ளிகளும், ஒன்பது-புள்ளி வட்டமையத்தைப் பொறுத்து எதிரொளிக்கப்பட்ட முக்கோணத்தின் பக்க நடுப்புள்ளிகளின் எதிருருக்களாகும். எனவே ஒன்பது-புள்ளி வட்டமையம் ஒரு புள்ளி எதிரொளிப்பின் மையமாகும். இந்தப் புள்ளி எதிரொளிப்பில், நடுப்புள்ளி முக்கோணம் ஆய்லர் முக்கோணமாகவும், (ஆய்லர் முக்கோணம் நடுப்புள்ளி முக்கோணமாகவும்) எதிரொளிக்கப்படுகிறது

## ஆட்கூறுகள்
ஒன்பது-புள்ளி வட்டமையத்தின் முந்நேரியல் ஆட்கூறுகள்:  
:<math>\cos(B-C) : \cos(C-A) : \cos(A-B)</math>  

::<math>=\cos A+2\cos B \cos C:\cos B+2\cos C \cos A:\cos C+2\cos A\cos B</math>  

::<math>=\cos A-2\sin B \sin C:\cos B-2\sin C\sin A:\cos C-2\sin A\sin B</math>  

::<math>=bc[a^2(b^2+c^2)-(b^2-c^2)^2]:ca[b^2(c^2+a^2)-(c^2-a^2)^2]:ab[c^2(a^2+b^2)-(a^2-b^2)^2].</math>  

ஒன்பது-புள்ளி வட்டமையத்தின் பொருள்மைய (Barycentric) ஆட்கூறுகள்:  

:<math>a\cos(B-C):b\cos (C-A):c\cos (A-B)</math>  
::<math>=a^2(b^2+c^2)-(b^2-c^2)^2:b^2(c^2+a^2)-(c^2-a^2)^2:c^2(a^2+b^2)-(a^2-b^2)^2.</math>
# மாலோலோசு



**மாலோலோசு** (*Malolos*), அலுவல்முறையாக **மாலோலோசு நகரம்** (பிலிப்பினோ: *லுங்சோடு ங்கு மாலோலோசு*), பிலிப்பீனியக் குடியரசின் முதல்தர நகரமாகும். மாலோலோசு நாட்டின் 115வது நகரமாகக் கருதப்படுகின்றது. இது பிலிப்பீனிய மாநிலமான புலகனின் தலைநகரமாக விளங்குகின்றது.  

பிலிப்பீன்சின் தலைநகரமான மணிலாவிற்கு வடக்கே தொலைவில் மாலோலோசு நகரம் அமைந்துள்ளது. மணிலா பெருநகரப்பகுதியில் அடங்கியுள்ள முதன்மை புறநகர் பகுதியாக இது விளங்குகின்றது. மத்திய லூசோன் மண்டலத்தில் லூசோன் தீவில் புலகன் மாநிலத்தின் தென்மேற்குப் பகுதியில் இந்நகர் அமைந்துள்ளது. மணிலா விரிகுடாவின் வட-கிழக்கு கரையோரத்தில் மாலோலோசு அமைந்துள்ளது.  

1898இல் அரசியலமைப்புப் பேராயம் இங்குதான் கூடி முதலாவது பிலிப்பைன் குடியரசு நிறுவக் காரணமாயிற்று. எனவே ஆசியாவின் முதல் அரசமைப்புச் சட்டம் சார்ந்த குடியரசு இங்குதான் நிறுவப்பட்டது என்ற பெருமை உடையது.  

## மேற்சான்றுகள்
# எமிலியோ அகுயினால்டோ


**எமிலியோ ஃபமி அகுயினால்டோ** (*Emilio Famy Aguinaldo*) (22 மார்ச்சு 1869 &ndash; 6 பெப்ரவரி 1964) அலுவல்முறையாக ஏற்றுக்கொள்ளப்பட்ட முதல் பிலிப்பீனியக் குடியரசுத் தலைவர் (1899-1901) ஆவார். இவர் எசுப்பானியாவிற்கு எதிராக பிலிப்பீனியப் படைத்துறையை வழிநடத்தியதுடன் பிந்தைய பிலிப்பீனியப் புரட்சியிலும் (1896-1897) முக்கியப் பங்காற்றினார். 1898 ஆம் ஆண்டு நடந்த எசுப்பானிய அமெரிக்கப் போரை முன்னின்று நடத்தியதுடன் பிலிப்பைன்-அமெரிக்கப் போர் (1899-1901) காலகட்டத்தில் அமெரிக்க ஐக்கிய நாட்டிற்கு எதிராக போராடினார். இப்போரில் 1901 இல் தோல்வியுற்று இவரது ஆட்சி முடிவிற்கு வந்தது.  

1935 ஆம் ஆண்டில் அகுயினால்டோ பிலிப்பீன்சு பொதுநலவாயத்திற்கான தலைவர் தேர்தலில் மானுவல் எல். குவிசோனுக்கு எதிராகப் போட்டியிட்டுத் தோல்வியுற்றார். 1941 இல் சப்பானியர்களின் ஆக்கிரமிப்பின்போது புதிய ஆட்சியாளர்களுடன் ஒத்துழைத்தார்; அமெரிக்கப் படைகளையும் பிலிப்பினோ படைகளையும் சரணடைய வானொலியில் கோரிக்கை விடுத்தார். அமெரிக்கர்களின் மீள்வருகைக்குப் பிறகு இவர் தேசத்துரோகி எனக் குற்றஞ்சாட்டப்பட்டுக் கைது செய்யப்பட்டார்; பின்னர் பொது மன்னிப்பின் கீழ் விடுதலை செய்யப்பட்டார்.
# கலபர்சொன்



**கலபர்சொன்** என்பது பிலிப்பீன்சில் அமைந்துள்ள பிராந்தியங்களுள் ஒன்றாகும். இது **பிராந்தியம் IV-A** எனவும் குறிப்பிடப்படுகின்றது. இது **தென் தகலாகு பெருநிலம்** என அனைவராலும் அறியப்படுகின்றது. 12,609,803 மக்கள் சனத்தொகையை இப்பிராந்தியம் கொண்டுள்ளது. இது ஐந்து மாகாணங்களை உள்ளடக்கியது. இம்மாகாணங்களின் பெயர்களில் இருந்தே இதற்கு *கலபர்சொன்* எனும் பெயர் வந்தது. இது லூசோனின் தென்மேற்குப் பகுதியில் அமைந்துள்ளது. பிலிப்பீன்சின் அதிக புகழ்பூத்த இரண்டாவது பிராந்தியம் இதுவாகும்.
# காதல் பூட்டு

நடைபாலத்தில்]]  
**காதல் பூட்டு** (ஆங்கிலம்: *Love lock* அல்லது *Love padlock*) என்பது காதலர்கள் தங்களுக்குள் பிரிவு ஏற்படக்கூடாது என்பதற்காக ஒரு பூட்டில் தங்கள் பெயரை எழுதி அதை பாலம், வேலி, வாயில், போன்ற பொது இடத்தில் பூட்டுவது ஆகும் பொதுவாகப் பெயர்கள் அல்லது முதலெழுத்துகளை பூட்டில் எழுதிவிட்டு அப்பூட்டை பொதுஇடத்தில் பூட்டியபின் அதன் திறவுகோலை எங்காவது எறிந்துவிடுவர். பிறகு அந்தத் திறவுகோலைக் கண்டுபிடித்தால்தான் பூட்டைத் திறக்க முடியும் இதனால் தங்கள் காதல் உடையாது என்பது ஒரு நம்பிக்கை ஆகும். 2000 ஆம் ஆண்டுகளில் இருந்து, இந்த காதல் பூட்டுகள் பழக்கம் உலகம் முழுவதிலும் அதிகரித்தது.  

இப்படி பூட்டு மாட்டும் நம்பிக்கை பாரீஸ், ரோம், செர்பியா, உருகுவே, தைவான், ஜப்பான் உள்ளிட்ட பல நாடுகளில் உள்ளது.  

## காதல் பூட்டுகள் காணப்படும் இடங்கள்
- இந்த காதல் பூட்டுகளை பாரிஸ் நகரில் உள்ள மக்கள் நடைபாலம் **பான்ட் டெஸ்ஆர்ட்ஸ்** இல் காணலாம். இந்தப் பாலம் 1802-இல் கட்டப்பட்டது. இங்கு காதலர் தினத்தன்று, புதிதுபுதிதாக மேலும் பல பூட்டுகளை காணலாம். இதன் அடியில் **சென்** நதி ஓடுகிறது. காதலர்கள் தங்கள் பெயர்களைப் பூட்டில் பதிவு செய்து, பூட்டி திறவுகோலை ஆற்றினுள் போட்டு விடுவார்கள்.

- ரோம் நகரத்தில் *'பான்டிமில்வியோ பாலம்* உள்ளது. இத்தாலிய எழுத்தாளர் பெட்ரிகோ மோசியா, தன்னுடைய புத்தகத்தில் இதுபற்றி குறிப்பிட்டிருந்தார். இந்த பாலத்திலும் பக்கவாட்டில் காதல் பூட்டுகள் மாட்டப்பட்டிருப்பதைக் காண முடியும்.

- செர்பியாவில் உர்ரிஜாக்காபன்ஜா என்ற இடத்தில் ஒரு பாதசாரி பாலம் உள்ளது. இதனை **மோஸ்ட்லிஜுபலி** என அழைப்பர். இதிலும் காதலர்கள் தங்கள் அன்பை வெளிப்படுத்த பூட்டுகளை பக்கவாட்டு சுவர்களில் பூட்டி வைத்திருப்பர்.

- தைவானில் ரயில் செல்லும் பாதைக்கு மேலே கட்டப்பட்டுள்ள பாலத்தில், காதல் பூட்டுகள் மாட்டப்படுகின்றன. ரயில்கள் அடியில் கடந்து செல்லும்போது எழும் காந்தவீச்சு பூட்டையும் காதலையும் என்றென்றும் மேலும் இறுக்கமாக வைத்துக்கொள்ளும் என நம்பிக்கை.

- உருகுவே நாட்டில் விரான்ஜி என்ற இடத்தில் செயற்கை நீரூற்றை அமைத்துள்ளனர். இதனைச் சுற்றி அமைக்கப்பட்டுள்ள வளைந்த கம்பிவேலியில் பூட்டுகள் மாட்டப்பட்டுள்ளன. இங்கு பூட்டை மாட்டி வைத்து விட்டுச்சென்றால், மாட்டியவர்கள் மீண்டும் நிச்சயம் காதலர்களாக அங்கு வருவார்கள் என்றும், அவர்கள் காதல் என்றென்றும் நீடிக்கும் என்று நம்புகின்றனர்.
# பிரபாச பட்டினம்

பிரபாச பட்டினத்தில் அருச்சுனன் சந்தித்தல்]]  

**பிரபாச பட்டினம்** அல்லது **சோமநாதபுர பட்டினம்** (Prabhas Patan or Somnath Patan), என்று அழைக்கப்படும் இக்கடற்கரை நகரம், குஜராத் மாநிலத்தின் சௌராஷ்டிர தீபகற்ப பகுதியில், கிர்சோம்நாத் மாவட்டத்தில் அமைந்துள்ளது. இந்நகரத்தில் சோதிர்லிங்க கோயிலான சோமநாதர் கோயில் அமைந்துள்ளது. கிர்சோம்நாத் மாவட்ட தலைமையகமான வேராவல் நகரிலிருந்து 7 கிலோ மீட்டர் தொலைவில் அரபுக் கடல் ஒட்டி உள்ளது. இந்நகரம் இந்து புனித தலங்களில் ஒன்று.  

அருச்சுனன் தீர்த்த யாத்திரையின் போது ஸ்ரீகிருஷ்ணரை பிரபாச பட்டினத்தில் சந்தித்து, சுபத்திரையை மணந்தார். ஸ்ரீகிருஷ்ணர், தமது அவதார முடிவு நெருங்கும் நேரத்தில் பிரபாச பட்டினத்தில் இருந்தார். ஒரு வேடுவனின் அம்பு கிருஷ்ணரின் காலில் குத்தப்பட்டதால் இறந்தார் என்று பாகவத புராணத்தின் மூலம் தெரியவருகிறது.  

## திரிவேணி சங்கமம்
பிரபாச பட்டினம் அருகே அமைந்த ஹிரண், சரஸ்வதி மற்றும் கபிலா என்ற மூன்று புனித ஆறுகள் சங்கமிக்கும் இடத்திற்கு திரிவேணி சங்கமம் என்று பெயர். சோமநாதரை வழிபடுவதற்கு முன் இத்திருவேணி சங்கமத்தில் பக்தர்கள் புனித நீராடாடுவர்.  

சமண சமயத்தின் 8வது தீர்த்தங்கரர் சந்திரபிரபாவின் கோயில் இங்கு அமைந்துள்ளது.
# மலேசிய அஞ்சல் குறியீடுகள்

**மலேசிய அஞ்சல் குறியீடுகள்** (, ) ஐந்து இலக்கங்களைக் கொண்டவையாகும். முதல் இரு இலக்கங்களும் மாநிலம் அல்லது கூட்டரசு பிரதேசத்தைக் குறிக்கும். (எ.கா. 30000 ஈப்போ, பேராக்).  

சில இடங்களில் இரு மாநிலங்களுக்கு அருகில் இருக்கும் இடங்களின் அஞ்சல் குறியீடுகள் மாறுபடுவது உண்டு. அதனால், வேறு மாநிலத்தின் அஞ்சல் குறியீடு பயன்படுத்தப்படும். வேறு மாநிலத்தில் உள்ள ஓர் அஞ்சலகம் கடிதப் பட்டுவாடா செய்யும் போது, அந்த மாநிலத்தின் அஞ்சல் குறியீடே பயன்படுத்தப்படுகிறது.  

## வரலாறு

மலேசிய அஞ்சல் துறையின் தலைமை இயக்குநராக இருந்த எம். ராஜ்சிங்கம் என்பவரால், மலேசியாவில் அஞ்சல் குறியீட்டு முறை தொடங்கப் பட்டது. இவர் 1976 லிருந்து 1986 வரை, மலேசிய அஞ்சல் துறையின் தலைமை இயக்குநர் பதவியை வகித்தார். 1976-ஆம் ஆண்டு கோலாலம்பூர் மாநகரத்திற்கு மட்டுமே அஞ்சல் குறியீட்டு முறை அமலில் இருந்தது. அஞ்சல் குறியீட்டு முறையை நாடு முழுமைக்கும் விரிவு படுத்த விரும்பிய எம். ராஜ்சிங்கம், பிரான்ஸ் நாட்டின் லா போஸ்டே அஞ்சல் துறையின் உதவியை நாடினார்.  

அஞ்சல் குறியீட்டு முறை கடிதங்களைப் பட்டுவாடா செய்வதை எளிமை படுத்தியது. கடிதங்களில் காணப்படும் இலக்கங்களை அஞ்சல் கருவிகள் எளிதாக அடையாளம் கண்டன. கடிதப் பரிவர்த்தனைகளும் துரிதப் படுத்தப்பட்டன. அவரின் அரிய சேவைகளுக்காக, 2014-ஆம் ஆண்டு, மலேசியாவின் உயரிய விருதுகளில் ஒன்றான டார்ஜா பாங்லிமா ஜாசா நெகாரா )எனும் டத்தோ விருது வழங்கிக் கௌரவிக்கப்பட்டது.  

## அஞ்சல் குறியீடுகள்

மலேசிய மாநிலங்கள் மற்றும் கூட்டாட்சிப் பகுதிகளின் முதல் இரு அஞ்சல் குறியீட்டு இலக்கங்கள் கீழே தரப்படுகின்றன. மாநிலங்களின் தலைநகரங்கள் அடைப்புக் குறிகளில் உள்ளன.  

### கூட்டரசு பிரதேசங்கள்
- கோலாலம்பூர் மாநகரம் **50xxx** லிருந்து **60xxx** வரையிலான குறியீடுகளைப் பயன்படுத்துகிறது. அவற்றுள் செராஸ், தாமான் மெலாவாத்தி, புக்கிட் லாஞ்சான், பாண்டான் இண்டா போன்ற இடங்கள் சிலாங்கூர் மாநிலத்தில் இருந்தாலும், அவற்றின் அஞ்சல் குறியீடுகள் மாறுபட்டுள்ளன.
- புத்ராஜெயாவிற்கு **62xxx**
- லாபுவான் கூட்டரசு பிரதேசத்திற்கு **87xxx**

### மாநிலங்கள்
- சிலாங்கூர் மாநிலமும் (ஷா ஆலாம்) மாநகரமும் **40xxx - 48xxx; 62xxx - 64xxx** குறியீடுகளைப் பயன்படுத்துகின்றன. (பிரேசர் மலைக்கு மட்டும் **49x00**). செராஸ், தாமான் மெலாவாத்தி, புக்கிட் லாஞ்சான், பாண்டான் இண்டா போன்ற இடங்கள் சிலாங்கூர் மாநிலத்தில் இருந்தாலும், அவை கோலாலம்பூர் மாநகரத்தின் **68xxx** குறியீடுகளைப் பயன்படுத்துகின்றன.
- திரங்கானு (கோலா திரங்கானு) **20xxx - 24xxx ** வரை
- சரவாக் (கூச்சிங்) **93xxx - 98xxx** வரை
- சபா (கோத்தா கினபாலு) **88xxx - 91xxx** வரை
- கெடா (அலோர் ஸ்டார்) **02xxx - 05xxx - 09xxx** வரை
- கிளாந்தான் (கோத்தா பாரு) **15xxx - 18xxx** வரை
- நெகிரி செம்பிலான் (சிரம்பான்) **70xxx - 73xxx** வரை
- பினாங்கு (ஜார்ஜ் டவுன்) **10xxx - 14xxx** வரை
- ஜொகூர் (ஜொகூர் பாரு) **79xxx - 86xxx** வரை
- மலாக்கா (மலாக்கா மாநகரம்) **75xxx - 78xxx** வரை
- பெர்லிஸ் (கங்கார்) **01xxx**
- பேராக் (ஈப்போ) **30xxx - 36xxx - 39xxx**. (கேமரன் மலைக்கு மட்டும் **39xxx**).
- பகாங் (குவாந்தான்) **25xxx - 28xxx**, கெந்திங் மலைக்கு மட்டும் **69xxx**
# நரம்பணு



; d-நரம்பிழை (axon); e-மயலின் நரம்புறை (myelin sheath); f-நரம்பிய உயிரணு (schwann cell); g-இடைவெளிக் கணு (node of Ranvier); h-நரம்பிழை முனையம் (axon terminal)]]  

**நரம்பணுக்கள்** அல்லது **நியூரோன்கள்** (Neurons) என்பவை மின்புலத்தால் தூண்டலைப் பெற்று, தகவல்களை முறைப்படுத்தி, உடலின் பல பகுதிகளுக்கும் மின்சார வேதி சமிக்ஞைகளாகக் கடத்தும் திறன் வாய்ந்த உயிரணுக்கள் ஆகும். வேதி சமிக்ஞைகள், மற்ற செல்களுடன் தொடர்பு கொள்ளும் சிறப்பு இணைப்புகளான நரம்பிணைப்புகளின் (synapse) மூலமாக நிகழ்கிறது. நரம்பணுக்கள் ஒன்றோடொன்று இணைந்து நரம்பு பின்னலமைப்புகளை (neural networks) உருவாக்குகின்றன. நரம்பணுக்கள், மூளை, தண்டு வடம், புற நரம்பு செல்திரள்கள் ஆகியவற்றை உள்ளடக்கிய நரம்பு மண்டலத்தின் அடிப்படையான பாகங்களாகும்.  

குறிப்பிடத்தக்க அளவில் தனித்துவமான நரம்பணு வகைகள் பல உள்ளன: உணர்வு உறுப்புகளிலுள்ள உயிரணுக்களைத் தாக்கும் தொடுதல், நுகர்தல், ஒலி, ஒளி போன்ற பலவித உந்தல்களினால் தூண்டப்பட்டு, மூளைக்கும், தண்டுவடத்திற்கும் சமிக்ஞைகளை அனுப்பும் **உணர்வு நரம்பணுக்கள்** (sensory neurons); மூளை, தண்டுவடத்திலிருந்து சமிக்ஞைகளைப் பெற்று தசைச் சுருக்கங்கள் மற்றும் சுரப்பிகளைப் பாதிக்கும் **இயக்க நரம்பணுக்கள்** (motor neurons); மூளை, தண்டுவடத்தின் ஒரு பகுதியிலுள்ள நரம்பணுக்களை இணைக்கும் **தொடுப்பு நரம்பணுக்கள்** (interneurons).  

முழுமையாக மாறுபாடடைந்த நரம்பணுக்கள் நிரந்தரமாக ஈரிழைக்கூறுபாடு நிலையைக் கடந்தவையாக (postmitotic) இருக்கும்.  

நரம்பணுக்கள் அல்லது நியூரோன்கள் சிலசமயம் நரம்பு உயிரணுக்கள் அல்லது நரம்பு செல்கள் (Nerve cells) எனவும் அழைக்கப்படுகின்றன. ஆனாலும் இந்த நரம்பணுக்கள் தவிர்ந்த வேறு உயிரணுக்களும் நரம்புத் தொகுதியில் காணப்படுவதனால், அவ்வாறு அழைப்பது பொருத்தமற்றதாக இருக்கும். நரம்பணுக்களுக்கு ஆதரவாகவும், பாதுகாப்பாகவும் இருக்கும் நரம்புக்கட்டிகளும் (Glial cells) நரம்பு உயிரணுக்களே ஆகும்.  

மனித மூளையில் 86 - 100 பில்லியன் (10<sup>11</sup>) நரம்பணுக்கள் இருப்பதாகக் கூறப்படுகின்றது.  

## அமைப்பு
நரம்பணுவானது மூன்று பகுதிகளைக் கொண்டிருக்கும்.  
:1. கலவுடல் (Cell body) - இதற்குள் உயிரணுக் கரு, ஏனைய உயிரணு நுண்ணுறுப்புக்கள் காணப்படும். இந்தக் கலவுடலானது ஒழுங்கற்ற வடிவம் அல்லது சமபக்கச்சீரமைவு அற்ற அமைப்பாகக் காணப்படும்.  
:2. சிறு நரம்புமுளைக் கிளைகள் / ஒருங்கு முனைப்புக் கிளைகள் (Denrites) - இவை கலவுடலிலிருந்து வெளி நோக்கி நீண்டு காணப்படும் கட்டையான கிளைகளாகும்.  
:3. நரம்பிழை (Axon) - கலவுடலிலிருந்து வெளியேறும் நீண்ட இழையாலான அமைப்பாகும். இதன் முடிவில் சிறிய கிளைகளைக் கொண்டிருக்கும். இவ்விழைகள் மயலினேற்றப்பட்ட நிலையிலோ, அல்லது மயலினேற்றம் செய்யப்படாத நிலையிலோ காணப்படலாம்.
# ரெனே லென்னக்



**ரெனே லென்னக்**(René-Théophile-Hyacinthe Laennec பிரஞ்சில்: [laɛnɛk]; 17 பெப்ரவரி 1781 – 13 ஆகத்து 1826) என்பவர் ஒரு பிரான்சு மருத்துவர் ஆவார். 1816இல் ஸ்டத்தஸ் கோப் என்னும் இதயத்துடிப்பு மானியைக் ‎ கண்டுபிடித்தவர்.  

## பிறப்பும் வாழ்க்கையும்

ரெனே லென்னக் பிரான்சு நாட்டில் பிறந்தவர். இவரது 6 வயதில் தாயை இழந்தார். பாதிரியாரான உறவுக்கார தாத்தா இவரை வளர்த்தார். பிறகு, நான்ட்ஸ் பல்கலைக் கழகத்தில் மருத்துவம் பயிற்றுவித்து வந்த வேறொரு உறவுக்காரர் இவரை வளர்க்கும் பொறுப்பை ஏற்றார்.  

## கல்வி

இவர் ஆங்கிலம், ஜெர்மன் ஆகிய 2 மொழிகளிலும் சிறந்து விளங்கினார். படிப்பிலும் சிறந்த மாணவராக பல பரிசுகளை வென்றார். சிறு வயதிலேயே தன் மாமாவின் வழிகாட்டுதலுடன் மருத்துவம் பயிலத் தொடங்கினார்.  

வழக்கறிஞரும், கவிஞருமான இவரது அப்பா இதற்கு எதிர்ப்பு தெரிவித்ததால், மருத்துவப் படிப்பை நிறுத்தினார். கிரேக்க மொழி பயின்று கவிதைகள் எழுதத் தொடங்கினார். 1799-ல் மீண்டும் மருத்துவப் படிப்பைத் தொடர்ந்தார்.  

19 வயதில் பாரிஸ் சென்று ‘எகோலே பிராட்டிக்’ ஆராய்ச்சி மற்றும் உயர்கல்வி நிறுவனத்தில் பயின்றார். அங்கு மருத்துவம், அறுவை சிகிச்சைக்கான முதல் பரிசை வென்றார்.  

## ஆய்வுக்கட்டுரைகள் எழுதுதல்

இவர் 1802-ல் மாணவராக இருந்தபோதே தனது முதல் ஆய்வுக் கட்டுரையை வெளியிட்டார். கல்லீரல் நோய்கள், ரத்தத்தில் காணப்படும் நுண்ணுயிர்கள் குறித்து கட்டுரைகள் வெளியிட்டார்.  

மருத்துவ அறிவியல் இதழ் ஆசிரியராகப் பணியாற்றினார். 1804-ல் மருத்துவப் படிப்பை முடித்தார். உடல்கூறு குறித்து பல மாணவர்களுக்குப் பயிற்றுவித்தார்.  

1808-ல் அத்தெனி மெடிக்கல் (Athenee Medical) என்று அமைப்பை நிறுவினார். பிறகு அது சொசைட்டி அகாடமிக் டி பாரிஸ் (Societe Academique de Paris) என்ற பிரபல அமைப்புடன் இணைக்கப்பட்டது. இந்தக் காலகட்டத்தில் நோய்இயல், உடற்கூறுஇயல் குறித்து பல கட்டுரைகள் எழுதினார்.  

## மருத்துவர் பணியில்

1816-ல் பாரிசில் உள்ள நெக்கர் மருத்துவமனையில் மருத்துவராகப் பணியாற்றினார். 1822-ல் பிரான்சு கல்லூரியில் மருத்துவப் பேராசிரியராக நியமிக்கப்பட்டார். காசநோய், புற்றுநோய் குறித்து ஆய்வு மேற்கொண்டார். இவர் கண்டுபிடித்த நோய்களின் பெயர்கள், சிகிச்சை முறைகள் இன்றளவும் பயன்பாட்டில் உள்ளன.  

## ஸ்டெத்தஸ்கோப் கண்டுபிடிப்பு

அக்காலத்தில் மார்பில் காதை வைத்துதான் இதயத்துடிப்பு சத்தத்தை மருத்துவர்கள் கேட்டனர். இதனால் சில பெண்களுக்கு இது கூச்சத்தையும் சங்கடத்தையும் ஏற்படுத்தியது. இதேபோல மருத்துவரான இவரும் சங்கடம் அனுபவித்தார்.இதனால் மாற்றுவழி கண்டுபிடிக்க முடிவு செய்தார். குழாய் போன்ற நீண்ட மரத் தண்டுகளை வைத்து குழந்தைகள் பேசி விளையாடுவதைக் கண்டார். உடனே மரத்தால் ஆன உருளை வடிவ கருவியை வடிவமைத்தார். பின்னாட்களில் இதை பிரிக்கக்கூடிய மூன்று பகுதிகளால் ஆன கருவியாக மேம்படுத்தினார்.  

பிரெஞ்சில் ‘ஸ்டெதஸ்’ என்றால் மார்பு; ‘ஸ்கோப்ஸ்’ என்றால் சோதித்தல். அதனால், தனது கருவிக்கு ஸ்டெதஸ்கோப் என்று பெயரிட்டார். இந்த கருவியின் நம்பகத்தன்மையை துவக்கத்தில் சில மருத்துவர்கள் ஏற்கவிலை என்றாலும் கொஞ்ச காலத்தில் அனைவரும் இதை ஏற்றுக்கொண்டனர். இதன் பிறகு மருத்துவ அறிவியலில் இவரது கண்டுபிடிப்பு மகத்தான தாக்கத்தை ஏற்படுத்தியது.  

## மறைவு

மருத்துவராக, கண்டுபிடிப்பாளராக மட்டுமின்றி, சமூகத்துக்கு பல நன்மைகளை செய்துவந்தார். பல அறப்பணிகளிலும் ஈடுபட்டுவந்த லென்னக் 1826இல் தனது 45ஆம் வயதில் காசநோயால் பாதிக்கப்பட்டு மறைந்தார்.
# ஜெயநேசன்



**தபுந்தா ஆயாங் ஸ்ரீ ஜெயநேசன்** அல்லது **ஜெயநேசன்** (ஆங்கிலம்: *Dapunta Hyang Sri Jayanasa;* *Sri Jayanasa;* இந்தோனேசியம்: *Ḍapunta Hiyaṃ Śrī Jayanāśa)* என்பவர் சிறீ விஜயப் பேரரசின் முதலாவது மன்னர் ஆவார். கெடத்துவான் சிறீ விஜய அரச மரபை *(Kadatuan Srivijaya)* தோற்றுவித்தவரும் இவரே ஆவார்.  

நற்பேறு பெறவும்; தம்க்கு அருகில் உள்ள பகுதிகளை வெற்றி கொள்ளவும்; புனிதப் பயணம் செய்தவர் என 7-ஆம் நூற்றாண்டில் வடிக்கப்பட்ட சித்த யாத்திரைக் கல்வெட்டில் *(Siddhayatra inscriptions)* இவரின் பெயர் குறிப்பிடப்பட்டு உள்ளது. சித்த யாத்திரை *(siddha yatra)* என்றால் புனிதப் பயணம் என்று பொருள்படும். இவர் பொ.கா. 671 - 702-ஆம் ஆண்டுகளுக்கு இடையில் சிறீ விஜய அரசை ஆட்சி செய்தார்.  

## வாழ்க்கை வரலாறு

பொ.கா. 671-ஆம் ஆண்டு சிறீ விஜயத்திற்குப் பயணம் செய்து, அங்கேயே ஆறு மாத காலம் தங்கியிருந்த சீன பௌத்தத் துறவியாகிய இ சிங் சிறீ விஜயத்தின் மன்னர் காட்டிய பெருந்தன்மையாலும், விருந்தோம்பலினாலும், அன்பினாலும்; தான் பெரிதும் கவரப் பட்டதாகக் குறிப்பிடுகிறார்.  

இ சிங் துறவியின் அறிக்கையில் குறிப்பிடப்படும் அரசர் பலெம்பாங் நகரில் கண்டெடுக்கப்பட்ட 682-ஆம் ஆண்டைச் சேர்ந்த கெடுக்கான் புக்கிட் கல்வெட்டு *(Kedukan Bukit inscription)*; மற்றும்; **சித்த யாத்திரைக் கல்வெட்டு**; ஆகிய இரண்டு கல்வெட்டுகளும் ஒருவரையே குறிப்பிடுகின்றன என்று பிற்காலத்தில் கருதப்பட்டது. எனினும் பின்னர் இந்தக் கல்வெட்டுக்களின் பொருள் தன்மையில் வரலாற்று ஆசிரியர்களிடம் கருத்து முரண்பாடுகள் ஏற்பட்டன.  

## தபுந்தா ஆயாங்

**தபுந்தா ஆயாங்** என்ற பட்டம் கொண்ட மன்னர் படகுகளின் மூலம் சித்த யாத்திரை எனப்படும் புனிதப் பயணம் மேற்கொண்டதாக சக ஆண்டு 605-இல், அதாவது பொ.கா. 683-இல், எழுதப்பட்ட கெடுக்கான் புக்கிட் கல்வெட்டு குறிப்பிடுகிறது.  

இவர் மினங்கா தம்வான் *(Minanga Tamwan)* எனும் இடத்திலிருந்து இருபதாயிரம் படை வீரர்களுடன் புறப்பட்டு மத்தாஜாப் *(Matajap)* எனும் இடத்தை நோக்கிச் செல்கையில் பல்வேறு பகுதிகளையும் வெற்றி கொண்டார் என்று கெடுக்கான் புக்கிட் கல்வெட்டு குறிப்பிடுகிறது.  

## கோத்தா காப்பூர் கல்வெட்டு

பங்கா தீவில் கண்டு பிடிக்கப்பட்ட 686-ஆம் ஆண்டு கோத்தா கப்பூர் கல்வெட்டு *(Kota Kapur inscription)*, ஜாம்பி உலுவில் கண்டுபிடிக்கப்பட்ட 686-ஆம் ஆண்டு காராங் பிராகி கல்வெட்டு *(Karang Brahi inscription)*, லாம்புங் மாநிலத்தின் தென் பகுதியில் கண்டு பிடிக்கப்பட்ட பாலாஸ் பாசேமா கல்வெட்டு *(Palas Pasemah inscription)* ஆகிய கல்வெட்டுக்கள் அனைத்துமே, ஜெயநேசனின் சித்த யாத்திரையையும்; சிறீ விஜயப் பேரரசின் வெற்றிகளையும் ஒருமித்த கருத்துகளாப் பதிவு செய்கின்றன.  

ஜாம்பி, பலெம்பாங், தென் லாம்புங், பங்கா தீவு ஆகிய இடங்களை வெற்றி கொண்ட பின்னர் சிறீ விஜயப் பேரரசை ஜெயநேசன் நிறுவியதாக இந்தக் கல்வெட்டுக்கள் அனைத்தில் இருந்தும் அறியப்படுகிறது.  

அத்துடன் ஜெயநேசன், சாவகத் தீவை நோக்கிப் படையெடுப்பு நடத்தியது; மேற்கு ஜாவாவில் இருந்த தருமநகரா இராச்சியத்தின் வீழ்ச்சிக்கும் பங்களித்தது என்றும் அறியப்படுகிறது.
# அலிப்பூர்துவார்



**அலிப்பூர்துவார்** (*Alipurduar*) ஒரு நகராட்சி பகுதி ஆகும் மேலும் இது மேற்கு வங்களாத்தின் அலிப்பூர்துவார் மாவட்டத்தின் தலைமைஇடமாகவும் உள்ளது. இந்த நகரம் இமயமலையின் அடிவாரத்தில் கல்ஜானி நதியின் கரையில் அமைந்துள்ளது. இந்த நகரம் பூடான் மற்றும் வடகிழக்கு இந்திய மாநிலங்களின் நுழைவாயில் என்றழைக்கப்படுகின்றது.  

இந்த நகரம் தூர்ஸ் (*Dooars*) பகுதியில் அமைந்திருக்கிறது. இந்தப் பகுதி வனம், வனவிலங்குகள், மரக்கட்டைகள் மற்றும் சுற்றுலாவிற்குப் பெயர்பெற்றது.  

வடகிழக்கு எல்லைப்புறத் தொடருந்து மண்டலத்தின் அலிப்பூர்துவார் கோட்டத்தின் தலைமையகம் இந்நகரத்திலிருந்தே செயற்படுகின்றது.
# அலிப்பூர்துவார் மாவட்டம்

வடகிழக்கில் அலிப்பூர்துவார் மாவட்டம், எண் 21]]  

**அலிப்பூர்துவார் மாவட்டம்** (আলিপুরদুয়ার জেলা) இந்தியாவின் மேற்கு வங்காளம் மாநிலத்தின் 20 ஆவது மாவட்டமாக உருவாக்கப்பட்டது.. இந்த மாவட்டம் 25 சூன் 2014 இல் உருவாக்கப்பட்டது.. அலிப்பூர்துவார் நகரம் இதன் தலைநகரமாகும், மேலும் இது அலிப்பூர்துவார் நகராட்சி, பலகட்டா நகராட்சி மற்றும் ஆறு சமுதாய வளர்ச்சி தொகுதிகளையும் உள்ளடக்கியது.  

1. மாத்ரிகட் - பிர்பாரா தொகுதி
1. அலிப்பூர்துவார்-I
1. அலிப்பூர்துவார்-II
1. பலகட்டா
1. கல்சினி
1. குமார்கரம்

இந்த ஆறு தொகுதிகள் 66 கிராம பஞ்சாயத்துக்களையும் மற்றும் ஒன்பது சென்சஸ் டவுன்களையும் உள்ளடக்கியது.
# வார்ப்புரு:சிறீ விசய மன்னர்கள்

| பலெம்பாங்</tr> | ஜெயநேசன் | 671&ndash;702</tr> | இந்திரவருமன் | 702&ndash;728</tr> | உருத்திர விக்கிரமன் | 728&ndash;742</tr> | (தகவல் இல்லை) | பிற்காலம் சைலேந்திர மரபு (மாதரம் இராச்சியம்)</tr> | பனங்கரன் | 746&ndash;784</tr> | பனராபன் | ஜாவா</tr> | பானு | 752&ndash;775</tr> | தருமசேது (விஷ்ணு) | 775&ndash;?</tr> | தரணிந்திரன் | 775&ndash;782</tr> | சமரகரவீரன் | 800&ndash;819</tr> | ராக்காய் வாராக் | 803&ndash;827</tr> | தயா குலா | 827&ndash;829</tr> | ராக்காய் காருங் | 829&ndash;847</tr> | பிரமோதவர்தனி | 847&ndash;856</tr> | ராக்காய் பிக்கத்தான் | 838&ndash;850</tr> | லோகபாலா | 855&ndash;885</tr> | தகவாசன் | 885&ndash;885</tr> | பனுவங்க தேவேந்திரன் | 885&ndash;887</tr> | தயா பத்திரன் | 887&ndash;887</tr> | உதயாத்தியன் | 960&ndash;980</tr> | இசியா சி | 980&ndash;988</tr> | சூடாமணி வருமதேவன் | 988&ndash;1008</tr> | விஜயோத்துங்கவருமன் | கடாரம்</tr> | சங்கராமன் | 1017&ndash;1030</tr> | செரி தேவன் | சோழர் ஆட்சி</tr> | இராசேந்திர சோழன் | 1025&ndash;1044</tr> | குலோத்துங்கன் | மௌலி மரபு</tr> | திரிலோகிய ராஜா | 1183&ndash;(?)</tr> | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|}  
|}<noinclude>  

</noinclude>
# ரங்கியா



**ரங்கியா** ('Rangia') (Pron: ˈræŋˌgɪə) இந்தியாவின் அசாம் மாநிலத்தில் காமரூப் ஊரக மாவட்டத்திலுள்ள ஒரு நகராட்சி ஆகும். இந்திய இரயில்வேயின் வடகிழக்கு எல்லைப்புற மண்டலத்தின் ஒரு கோட்டம் ரங்கியாவை தலைமையிடமாகக் கொண்டு செயல்படுகின்றது. இந்த நகரம் அசாமின் தலைநகரான கவுகாத்தியிலிருந்து 52 கிலோ மீட்டர் தொலைவில் அமைந்திருக்கிறது.
# இறேந்தை

நாட்டின் புருகஸ் எனுமிடத்தில் விற்பனைக்கு வைக்கப்பட்டுள்ள பழைமையான இறேந்தைத் துணி]]  

**இறேந்தை** என்பது நூலினால் அல்லது இழைகளினாற் பின்னப்படும் ஒரு வகையான வலைகள் போன்ற துணிப் பின்னல் ஆகும். இது பாரம்பரியக் கருவிகளைக் கொண்டோ கையாலோ பின்னப்படுகிறது..  

தொடக்கத்தில் லினன், பட்டு, பொன், அல்லது வெள்ளி இழைகளே இதற்காகப் பயன்படுத்தப்பட்டன. தற்காலத்தில் லினன், பட்டு போன்ற நூல் வகைகள் கிடைக்கப் பெறினும் பெரும்பாலும் பருத்தி நூலே பயன்படுத்தப்படுகிறது. சில வகையான இறேந்தைத் துணிகளுக்கு செயற்கை நார் பயன்படுத்தப்படுவதுமுண்டு.  
ஐரோப்பியக் குடியேற்றவாத ஆட்சியின் போது குறிப்பாக போர்த்துக்கேயர், ஒல்லாந்தர் ஆகியோரிடமிருந்து இலங்கை, இந்தோனேசியா போன்ற நாடுகளில் இறேந்தை பின்னும் தொழினுட்பம் பரவியது. தற்போதும் தென்னிலங்கையின் வெலிகமை நகரிலும் அண்டிய ஊர்களிலுமுள்ள கடற்கரைப் பகுதிகளில் பாரம்பரிய இறேந்தை பின்னும் கைத்தொழிலைக் காணலாம். இறேந்தை என்னும் சொல் போர்த்துக்கேய மொழியிலிருந்து வந்ததாகும்.  

## படக்காட்சி

## உசாத் துணை
# பள்ளி மாணவர் புதிய மருத்துவத் திட்டம்


**பள்ளி மாணவர் புதிய மருத்துவத் திட்டம்** அல்லது **ராஷ்ட்ரீய பால்சுவத்ஸ்திய காரிய கிராம்** என்பது அரசு மற்றும் அரசு உதவி பெறும் அங்கன்வாடி முதல் மேல்நிலைப்பள்ளி வரை படிக்கும் பள்ளி மாணவர்களுக்கான புதிய இலவச மருத்துவத் திட்டமாகும். இத்திட்டம் இந்திய அரசின் நிதியுதவியுடன் தமிழ்நாடு அரசு, 01 ஏப்ரல் 2015 முதல் செயல்படுத்தப் படுத்தப்பட்டுள்ளது. இத்திட்டப்படி அனைத்துப் பள்ளிக் குழந்தைகளுக்கும் இலவசமாக உடல் பரிசோதனை செய்யப்பட்டு மருத்துவ சிகிச்சை வழங்கப்படுகிறது.  

புதிய மருத்துவத் திட்டத்திற்காக தமிழ்நாடு மாநில அளவில் தனி இயக்குநரும், மாவட்ட சுகாதாரத்துறை துணை இயக்குநர் தலைமையில் வட்டார மருத்துவக் குழுக்களும் செயல்படுகின்றன. தமிழ்நாட்டில் உள்ள 385 ஊராட்சி ஒன்றியங்களில் தலா 2 மருத்துவக் குழுக்கள் வீதம் மொத்தம் 770 மருத்துவக் குழுக்கள் செயல்படுகின்றன.
# விக்கிப்பீடியா:உங்களுக்குத் தெரியுமா/பெப்ரவரி 18, 2015


- நோய் விளைவிக்கின்ற நுண்ணுயிரிகளைக் கொண்ட உணவுகளை உண்பதால் **குடலழற்சி** நிகழ்கிறது.
- ரோஜா முத்தையா சேர்த்து வைத்த பல்லாயிரக்கணக்கான நூல்களையும் படங்களையும் கருவாகக் கொண்டு, படங்களும் **ரோஜா முத்தையா ஆராய்ச்சி நூலகம்** உருவாக்கப்பட்டது.
- பண்டங்களின் ஒவ்வொரு பரிமாற்றத்தின் போதும் கூடுகின்ற மதிப்பின் அடிப்படையில் **மதிப்புக் கூட்டு வரி** விதிக்கப்படுகின்றது.
- கின்னஸ் உலக சாதனைகள் உலகிலுள்ள பெரிய குழல் விட்டம் உடைய பீரங்கியாக **சார் பீரங்கி** (படம்) என்ற பீரங்கியைப் பதிவு செய்துள்ளது.
# பிகோல் பிராந்தியம்



**பிகோல் பிராந்தியம்** என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம் V** என்று குறிப்பிடப்படுகின்றது. இது பிகோல் தீபகற்பத்தில் அமைந்துள்ள ஐந்து மாகாணங்களை உள்ளடக்கியது. லூசோனின் தென்கிழக்கின் முடிவுப்பகுதியில் இது அமைந்துள்ளது. நிர்வாக மற்றும் அரசியல் மத்திய நிலையமாகவும், பிராந்திய தலைநகரமாகவும். புகழ்பூத்ததுமான நகரம் லெகச்பி ஆகும். போக்குவரத்து, வர்த்தகம், கல்வி, சுற்றுலாத்துறை, சுகாதாரம் போன்றவற்றின் மத்திய நிலையமும் லெகச்பியே ஆகும்.
# மேற்கு விசயாசு



**மேற்கு விசயாஸ்** என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம் VI** என்று குறிப்பிடப்படுகின்றது. இது ஆறு மாகாணங்களைக் கொண்டுள்ளது. அத்துடன் 16 நகரங்களையும் கொண்டுள்ளது. இதன் தலைநகரம் இலொய்லோ ஆகும். 2005 ஆம் ஆண்டு பலவான் மாகாணம் மேற்கு விசயாஸ் பிராந்தியம் எனப் பெயர் மாற்றப்பட்டது.  

## மக்கள் வகைப்பாடு
# தேசிய விரைவுசாலை 2 (இந்தியா)



**தேசிய விரைவுச்சாலை 2** (*National Expressway 2*) அல்லது *KGP* (சோனிபத் (குன்ட்லி)-காசியாபாத்-பல்வல்) கிழக்குப்புறத்தில் தில்லியைக்கடந்து செல்லும் வகையில் உருவாக்கப்பட்டிருக்கும் தேசிய விரைவுச்சாலை ஆகும். இந்தியத் தலைநகரைச் சுற்றி அரை வட்டமாக இருக்குமாறு அமைக்கப்படவுள்ள இச்சாலை ஐந்து மாவட்டங்களை கடந்து செல்லும்: அரியானா மாநிலத்தின் சோனிபத் மற்றும் பரிதாபாத் & உத்தரப் பிரதேசம் மாநிலத்தின் பாக்பத், காசியாபாத் மற்றும் கெளதம் புத் நகர். இச்சாலை முழுவதிலும் ஊர்திகளின் வேக வரம்பு மணிக்கு 120 கி.மீ. ஆகும். இச்சாலையை மேம்படுத்த இந்திய அரசு நிதியளிக்க ஒப்புக்கொண்டுள்ளது.  

இந்தச் சாலையானது தில்லி வழியாகச் செல்லும் 50,000 சரக்குந்துகளுக்கு மாற்றுப் பாதையாக விளங்கும். மேலும் இது தில்லியின் காற்று மாசினை 27% வரை குறைக்கும். இது 27 மே 2018 அன்று பிரதமர் நரேந்திர மோதியினால் திறந்து வைக்கப்பட்டது. இச்சாலை யமுனா விரைவுச்சாலையுடன் இணைக்கப்படும்.  

## சாலையின் சிறப்புகள்
- சாலையின் இருபக்கமும் மிதிவண்டிக்கான தனித்தடம் (2.5 மீ அகலம்)
- ஒவ்வோர் அரை கிலோமீட்டருக்கும் மழை நீர் சேகரிப்பு வசதி
- அதிவிரைவாகச் செல்வோரைக் கண்காணிக்க கேமராக்கள்
- 135 கி.மீ நீளமுள்ள இச்சாலையில் சென்ற தொலைவுக்கு மட்டுமே கட்டணம் செலுத்தும் வசதி
# மத்திய விசயாசு



**மத்திய விசயாசு** (பிலிப்பினோ: *Gitnang Kabisayaan*) என்பது பிலிப்பீன்சின் பிராந்தியங்களுள் ஒன்றாகும். இது **பிராந்தியம் VII** எனக் குறிக்கப்படுகின்றது. இது நான்கு மாகாணங்களைக் கொண்டுள்ளது. இதன் தலைநகரம் செபு நகரம் ஆகும். இது விசயாசு தீவுக்கூட்டத்தின் மத்திய பகுதியாகும். 2010 ஆம் ஆண்டின் மக்கள் தொகைக் கணக்கெடுப்பின் படி 6,800,180 மக்கள் இங்கு வசிக்கின்றனர். இது நாட்டின் 17 பிராந்தியங்களுள் ஐந்தாவது அதிக சனத்தொகை கூடிய பிராந்தியமாகும். இப்பிராந்தியத்தின் பரப்பளவு 15,875 கி.மீ.² ஆகும்.
# கிழக்கு விசயாசு



**கிழக்கு விசயாசு** என்பது பிலிப்பீன்சின் 17 பிராந்தியங்களுள் ஒன்றாகும். இது **பிராந்தியம் VIII** எனக் குறிக்கப்படுகின்றது. இது ஆறு மாகாணங்களைக் கொண்டுள்ளது. இதன் பிராந்தியத் தலைநகரம் டக்லோபன் ஆகும். இப்பிராந்தியத்தின் பரப்பளவு 2,156,285 ஹெக்டயர்கள் ஆகும். 2010 ஆம் ஆண்டின் மக்கள் தொகைக் கணக்கெடுப்பின் படி 2,156,285 மக்கள் சனத்தொகையை இப்பிராந்தியம் கொண்டுள்ளது.
# முசுலிம் மிண்டனாவோ தன்னாட்சிப் பகுதி



** முசுலிம் மின்டனவு தன்னாட்சிப் பகுதி ** ( (பிலிப்பினோ:Nagsasariling Rehiyon ng Muslim sa Mindanaw) என்பது பிலிப்பீன்சின் 17 பிராந்தியங்களுள் ஒன்றாகும். இது **ஏ.ஆர்.எம்.எம்** என்பது இதன் அடையாளப் பெயராகும். மின்டனவு தீவுக்கூட்டத்தில் இது அமைந்துள்ளது. இது ஐந்து மாகாணங்களைக் கொண்டுள்ளது. இப்பிராந்தியம் மட்டுமே தனக்கென ஒரு அரசாங்கத்தைக் கொண்டுள்ளது. இதன் பிராந்தியத் தலைநகரம் கொடபடோ நகரம் ஆகும்.
# ஆசி. கந்தராஜா


**ஆசி கந்தராஜா** அவுத்திரேலிய-ஈழத்து எழுத்தாளர், கல்வியாளர். பூங்கனியியல், உயிரியல் தொழிநுட்பத்துறைப் பேராசிரியர். செருமனி, யப்பான் மற்றும் அவுத்திரேலியப் பல்கலைக்கழகங்களில் படித்தவர். பணிபுரிந்தவர்.  

## வாழ்க்கைக் குறிப்பு
ஆசி கந்தராஜா யாழ்ப்பாணத்திலுள்ள கைதடி கிராமத்தில் பிறந்தார். தந்தை ஆறுமுகம் சின்னத்தம்பி புராண இதிகாசங்களை முறைப்படி கற்றுத் தேர்ந்த ஒரு தமிழ் ஆசான் ஆவார். கிழக்கு செருமனி அரசின் புலமைப் பரிசில் பெற்று 1974ஆம் ஆண்டு உயர் கல்வி கற்கச் சென்ற ஆசி. கந்தராஜா, பின்னர் மேற்கு செருமனி அரசின் புலமைப் பரிசில் பெற்று கிழக்கிலும் மேற்கிலுமாக மொத்தம் 13 ஆண்டுகள் படித்துப் பணிபுரிந்தவர். 1987 தொடக்கம் புலம் பெயர்ந்து அவுத்திரேலியாவில் வாழ்ந்து வருகின்றார்.  

## வெளிவந்த நூல்கள்
- பாவனை பேசலன்றி (சிறுகதைத் தொகுப்பு - மித்ர வெளியீடு 2000)
- தமிழ் முழங்கும் வேளையிலே (செவ்விகளின் தொகுப்பு - மித்ர வெளியீடு 2000, சிட்னியில் இருந்து ஒலிபரப்பாகும் தமிழ்முழக்கம் நிகழ்ச்சிக்காக இவர் கண்ட 18 பேட்டிகள்)
- உயரப்பறக்கும் காகங்கள் (சிறுகதைத் தொகுப்பு - மித்ர வெளியீடு 2003)
- Horizon (மித்ர பதிப்பகம், 2007, சிறுகதைகளின் ஆங்கில மொழிபெயர்ப்பு)
- கீதையடி நீயெனக்கு... (குறுநாவல் தொகுப்பு, மித்ர வெளியீடு (2014),
- கறுத்தக் கொழும்பான். (புனைவுக் கட்டுரை தொகுப்பு, மித்ர வெளியீடு (2014),
- செல்லப்பாக்கியம் மாமியின் முட்டிக் கத்தரிக்காய். (புனைவுக் கட்டுரை தொகுப்பு. ஞானம் வெளியீடு (2017),
- கள்ளக்கணக்கு (சிறுகதைத் தொகுப்பு, காலச்சுவடு வெளியீடு (2018),
- ஹெய்க்கோ (சிறுகதைகளின் சிங்கள மொழிபெயர்ப்பு. 'கொடகே' பதிப்பகம் (2019),
- பணச்சடங்கு (சிறுகதைத் தொகுப்பு, "எங்கட புத்தகங்கள்" வெளியீடு யாழ்ப்பாணம் (2021),
- மண் அளக்கும் சொல் (புனைவுக்கட்டுரைகள், காலச்சுவடு வெளியீடு (2022),
- அகதியின் பேர்ளின் வாசல் (நாவல் - வரலாற்றுப் புதினம், "எங்கட புத்தகங்கள்" வெளியீடு யாழ்ப்பாணம் (மே 2023),
- அகதியின் பேர்ளின் வாசல் (நாவல்). இந்தியப் பதிப்பு. காலச்சுவடு வெளியீடு, (திசம்பர் 2023), .
- சைவமுட்டை (அறிவியல் புனைகதைகள்) - ஜீவநதி பதிப்பகம், யாழ்ப்பாணம் (மார்ச் 2024) ISBN978-955-0958-60-3

## பரிசுகளும் விருதுகளும்
- இலங்கை அரச சாகித்திய விருதும் பணப்பரிசும் (2001), பாவனை பேசலன்றி - சிறந்த சிறுகதைத் தொகுப்புக்கு.
- இந்திய சாகித்திய அகாதெமி பதிப்பித்து வெளிவந்துள்ள 'கண்களுக்கு அப்பால். இதயத்திற்கு அருகில்...' என்னும் சிறுகதைத் தொகுப்பில் (2015) இவரது சிறுகதை இடம்பெற்றுள்ளது.
- திருப்பூர் இலக்கியவிருது 2016 ‘கறுத்தக்கொழும்பான் புனைவுக் கட்டுரைத் தொகுதிக்கு
- தமிழியல் விருது 2015. கறுத்தக் கொழும்பான் நூலுக்கு...! வித்தியாகீர்த்தி ந. சந்திரகுமார் தமிழியல் விருது.
- திருப்பூர் தமிழ்ச்சங்க விருது 2015. கீதையடி நீயெனக்கு... குறுநாவல் தொகுதிக்கு. மித்ர பதிப்பகம்
- திருப்பூர் தமிழ்ச்சங்க இலக்கிய விருதும் பணப்பரிசும் 2018. கள்ளக்கணக்கு சிறுகதைத் தொகுப்புக்கு. காலச்சுவடு வெளியீடு (2018)
- இந்திய தமிழக அரசின் உலகத் தமிழ்ச்சங்கம் மதுரை விருதும், பணப்பொதியும். 2018. கள்ளக்கணக்கு சிறுகதைத் தொகுப்புக்கு. காலச்சுவடு வெளியீடு (2018)
- திருப்பூர் இலக்கியவிருது 2019. படைப்பிலக்கியம்.
- இலங்கை அரச சாகித்திய விருதும் பணப்பரிசும் (2022), பணச்சடங்கு - சிறுகதைத் தொகுப்புக்கு
- பேராசிரியர் நந்தி சிவஞானசுந்தரம் ஞாபகார்த்தமாக, பாரிசில் பன்முக தமிழ் ஆளுமைக்கான வாழ்நாள் சாதனையாளர் விருது, வென்மேரி அறக்கட்டளை, 6 ஆகத்து 2023
- இலங்கை அரச சாகித்திய சான்றிதழும் பணப்பரிசும் (2024). 'அகதியின் பேர்ளின் வாசல்' நாவலுக்கு.
# சோட்டா உதய்பூர் மாவட்டம்



**சோட்டா உதய்பூர் மாவட்டம்** (Chhota Udaipur district) இந்தியாவின் குஜராத் மாநிலத்தின் 33 மாவட்டங்களில் ஒன்று. 15 ஆகஸ்டு 2013இல் புதிதாக துவக்கப்பட்ட 7 மாவட்டங்களில் இதுவம் ஒன்றாகும். . சோட்டா உதய்பூர் மாவட்டம் பழங்குடி மக்கள் பெரும்பான்மையாகக் கொண்ட மாவட்டம் ஆகும். இம்மாவட்டத்தின் நிர்வாகத் தலைமையகம் சோட்டா உதய்பூர் நகராகும். . வதோதரா மாவட்டத்தின் ஆறு வருவாய் வட்டங்களைக் கொண்டு இம்மாவட்டம் உருவானது.  

## வருவாய் வட்டங்கள்
3436 சதுர கிலோ மீட்டர் பரப்பளவு கொண்ட சோட்டா உதய்பூர் மாவட்டம் 2 வருவாய் கோட்டங்களும், 6 வருவாய் வட்டங்களையும் , 6 ஊராட்சி ஒன்றியங்களையும், 894 கிராமங்களையும், சோட்டா உதய்பூர் என்ற ஒரு நகராட்சியும் கொண்டுள்ளது.  

இம்மாவட்டத்தின் வருவாய் வட்டங்கள்:  
1. சோட்டா உதய்பூர்
1. பவி ஜெட்பூர்
1. கவந்த்
1. நஸ்வாடி
1. சங்கேடா
1. பொதிலி

## மக்கள் தொகை பரம்பல்
2011-ஆம் ஆண்டின் கணக்கெடுப்பின் படி இம்மாவட்டத்தின் மொத்த மக்கள்தொகை 10.70 இலட்சம் ஆகும். ச்ராசரி எழுத்தறிவு 65.20% ஆகும்.  

## பொருளாதாரம்
இம்மாவட்டம் 75,704 ஹெக்டேர் காட்டுப்பரப்பு கொண்டுள்ளது. பெரிய பால் பண்ணை தொழிற்சாலைகள் மற்றும் கனிம வளம் கொண்டது.  

## மாவட்ட எல்லைகள்
இம்மாவட்டத்தின் கிழக்கே மத்தியப்பிரதேசமும், தெற்கிலும், தென்கிழக்கிலும் நர்மதா மாவட்டம், வடக்கே பஞ்சமகால் மாவட்டம் மற்றும் தகோத் மாவட்டம், கிழக்கே வதோதரா மாவட்டம் எல்லைகளாக அமைந்துள்ளன.
# மேகி ஸ்மித்



**மேகி ஸ்மித்** (*Maggie Smith.*, பிறப்பு: 28 திசம்பர் 1934) ஒரு இங்கிலாந்து நாட்டுத் திரைப்பட நடிகை ஆவார். இவர் ஆரி பாட்டர் திரைப்பட தொடர்களில் **மினர்வா மக்கோனகல்** என்ற கதாபாத்திரத்தில் நடித்ததன் மூலம் புகழ் பெற்ற நடிகை ஆனார். இவர் பல தொலைக்காட்சி தொடர்களிலும், பல மேடை நாடங்களிலும் நடித்துள்ளார்.  

## இவர் நடித்த சில திரைப்படங்கள்
- 1963: தி வி.ஐ.பிஸ்
- 1965: ஒதல்லோ
- 1967: தி ஹோனி போட
- 1968: ஹாட் மில்லியன்
- 1981: குவார்டெட்
- 1982: தி மிஷினரி
- 1984: லில்லி இன் லவ்
- 1990: ரோமியோ ஜூலியட்
- 1991: ஹூக்
- 1993: த சீக்ரட் கார்டன்
- 1995: ரிச்சர்டு III
- 1999: கர்டைன் கால்
- 1999: தி லாஸ்ட் செப்டம்பர்
- 2001: கோச்போர்ட் பார்க்
- 2001: ஆரி பாட்டர் அண்டு த பிலாசபர்ஸ் ஸ்டோன்
- 2002: ஆரி பாட்டர் அண்டு த சாம்பர் ஆஃப் சீக்ரெட்ஸ்
- 2004: ஆரி பாட்டர் அண்டு த பிரிசனர் ஆஃப் அஸ்கபான்
- 2005: ஆரி பாட்டர் அண்டு த கோப்லட் ஆஃப் ஃபயர்
- 2005: கீப்பிங் மம்
- 2007: ஆரி பாட்டர் அண்டு த ஆர்டர் ஆஃப் பீனிக்ஸ்
- 2007: பிக்கமிங் ஜேன்
- 2009: ஆரி பாட்டர் அண்டு த ஹாஃப் பிளட் பிரின்ஸ்
- 2011: ஆரி பாட்டர் அன்ட் த டெத்லி ஹாலோவ்ஸ் - பாகம் 2
- 2012: தி பெஸ்ட் எசோடிக் மரிகோல்ட் ஹோட்டல்
- 2012: குவார்ட்டர்
- 2015: தி செகண்ட் பெஸ்ட் எசோடிக் மரிகோல்ட் ஹோட்டல்
# பில் நை



**பில் நை** (பிறப்பு: 12 திசம்பர் 1949) ஒரு இங்கிலாந்து நாட்டுத் திரைப்பட நடிகர் ஆவார். இவர் ஹாரி பாட்டர் அன்ட் த டெத்லி ஹாலோவ்ஸ் - பாகம் 1, மர்மதேசம் 2, டோட்டல் ரீகால், ஐ, பிராங்கென்ஸ்டைன், தி செகண்ட் பெஸ்ட் எசோடிக் மரிகோல்ட் ஹோட்டல் போன்ற பல திரைப்படங்களில் நடித்துள்ளார். இவர் மைண்டர்,  
பக்கம் எட்டு, ஸ்டேட் ஒப் ப்ளே போன்ற தொலைக்காட்சித் தொடர்களிலும் நடித்துள்ளார்.
# டி. ராமா நாயுடு



**தக்குபாத்தி ராமாநாயுடு** (*Daggubati Ramanaidu*, 6 சூன் 1936 – 18 பெப்ரவரி 2015) பல மொழிகளில் இந்தியத் திரைப்படங்களைத் தயாரித்தவராவார். சுரேசு புரொடக்சன்சு என்ற தயாரிப்பு நிறுவனத்தின் நிறுவனர் ஆவார். ஒரு தனிநபரால் மிகக் கூடுதலான திரைப்படங்களைத் தயாரித்ததற்கான கின்னசு உலக சாதனை நிகழ்த்தியவர். 13 இந்திய மொழிகளில் 150 திரைப்படங்களைத் தயாரித்துள்ளார். 1999 முதல் 2004 வரை குண்டூர் மாவட்டத்தின் பாபட்ல மக்களவைத் தொகுதியிலிருந்து பதின்மூன்றாவது மக்களவையில் மக்களவை உறுப்பினராகப் பணியாற்றி உள்ளார்.  

தெலுங்குத் திரைப்படத்துறைக்கு இவராற்றிய சேவைக்காக 2012இல் இந்தியக் குடியரசின் மூன்றாவது உயரிய குடிமை விருதான பத்ம பூசன் இவருக்கு வழங்கப்பட்டது. இந்திய திரைப்படத்துறையின் வளர்ச்சி மற்றும் மேம்பாட்டிற்குச் சீரிய பங்களித்தமைக்காக 2009இல் வாழ்நாள் சாதனைக்கான தாதாசாகேப் பால்கே விருது வழங்கப்பட்டுள்ளது.  

இராமாநாயுடு 1991இல் *இராமாநாயுடு அறக்கட்டளை* ஏற்படுத்தி பலருக்குக் கல்விக்காக உதவியுள்ளார்.  

## குடும்பம்
இராமாநாயுடுவின் மனைவி இராசேசுவரி ஆவார். இவர்களுக்கு சுரேசு, வெங்கடேசு என்ற இரண்டு மகன்களும், தக்குபாத்தி லட்சுமி என்ற ஒரு மகளும் உள்ளனர். மூத்த மகன் சுரேசு படத் தயாரிப்பாளராகவும், இளைய மகன் வெங்கடேசு முன்னணி நடிகராகவும் உள்ளனர். சுரேசின் மகனும், ராமாநாயுடுவின் பேரனுமான ராணா டக்குபாதி தெலுங்குத் திரைப்பட உலகில் முன்னணி இளம் நடிகர் ஆவார்.  

இராமாநாயுடுவின் மகள் லட்சுமியின் கணவர் பிரபல நடிகர் நாகார்ஜூனா ஆவார். இவர்கள் தற்போது மணமுறிவு பெற்றுள்ளனர். இவர்களுக்கு பிறந்த நாக சைதன்யாவும் தற்போது தெலுங்குத் திரையுலகில் முன்னணி நடிகராக உள்ளார்.  

## மேற்சான்றுகள்
# குடி நீர்

குடி நீரின் முதன்மை ஊற்றாக அமைந்துள்ளது]]  

**குடி நீர்** என்பது மனிதர்களால் உட்கொள்ளப்பட்டால் எவ்வகை பாதிப்பும் ஏற்படுத்தாத நீர் ஆகும். வளர்ந்த நாடுகளில் குடி நீர் குழாய் நீராக வீடுகளில் உணவு தயாரிக்கப் பயன்படுத்தப்பட்டாலும், வணிகம் மற்றும் தொழில்துறையிலேயே குழாய் நீர் அதிகம் பயன்படுகின்றது. இவற்றிற்கு அளிக்கப்படும் நீர், தரக் கட்டுப்பாட்டுகளின் வரையறைகளை எட்டியிருக்கவேண்டும். கழிவறையினைச் சுத்தம் செய்யவோ, நீர்ப்பாசனத்துக்கோ குடி நீர் பயன்படுத்தப்பட்டாலும், தற்காலத்தில், சாம்பல் நீர் இவற்றிற்கு ஒரு மாற்றாக அமைந்துள்ளது.  

உலகின் பெரும் பகுதிகளில், மனிதர்களுக்குப் போதுமான குடிநீர் கிடைப்பதில்லை. கிடைக்கும் நீர் நோய்க்காவிகளாலும் நோய்க்காரணிகளாலும் மாசுபட்டுள்ளது. பல நாடுகளில் இவ்வகை மாசுபட்ட நீரினை அருந்துவது உடல்நலக்கேட்டுக்கும், இறப்புக்கும் காரணமாக அமைகின்றது. வளர்ந்துவரும் நாடுகள் தூய குடிநீரினை மக்களுக்கு வழங்குவதையும், அதனால் பொது நலத்தினைக் காப்பதையும் குறிக்கோளாகக் கொண்டுள்ளன.  

நீர் மனிதர்களின் வாழ்வுக்கும் பிற உயிரினங்களின் வாழ்வுக்கும் இன்றியமையாதது ஆகும். கொழுப்பைத் தவிர்த்து, நீர் நிறை மூலம், மனித உடலில் சுமார் 70% இருக்கின்றது. வளர்சிதைமாற்றத்திலும், கரைசல்களைக் கரைக்க கரைப்பானாகச் செயல்படுவதிலும் நீருக்குக் குறிக்கத்தக்க பங்கு உண்டு. ஐக்கிய அமெரிக்க சுற்றுச்சூழல் பாதுகாப்பு நிறுவனம், ஒரு சராசரி அமெரிக்கர் ஒரு நாளில் 2.0&nbsp;லிட்டர் நீரினை அருந்துவதாக முன்னர் அறிக்கையிட்டாலும், இப்போது வயதுக்கு ஏற்றாற்போல் உட்கொள்ளும் அளவு மாறுபடுவதாகத் தெரிவிக்கின்றது.  

புட்டித் தண்ணீர் பல இடங்களில் குடிநீராக பொது நுகர்வுக்காக விற்கப்படுகிறது.
# குழாய் நீர்



**குழாய் நீர்** என்பது குழாய்களின் வழியாக அளிக்கப்படும் நீரினைக் குறிக்கும். இவ்வகை நீரானது குடிக்க குடிநீராகவும், சமையலுக்கும், கழுவுதலுக்கும், கழிவறைகளைச் சுத்தம் செய்யவும் பயன்படுத்தப்படலாம். கட்டிடத்தினுள் குழாய் அமைப்புகளினால் நீர் பெறப்படலாம். ஆயினும் இம்முறை 19ம் நூற்றாண்டின் முற்பகுதிவரை வெகுசிலருக்கே கிடைத்தது. ஆயினும் பின்னாட்களில் இந்த நிலை மாறி, தற்காலத்தில் வளர்ந்த நாடுகளில் எல்லாருக்கும் இவ்வகையில் நீர் கிடைக்கின்றது. வளர்ந்துவரும் நாடுகளில் ஏழைகளுக்கு இவ்வகை நீர் கிடைப்பது இன்றும் அரிதாகும்.  

குழாய் நீர் பொதுவாகக் குடிநீராகவே கருதப்படுகின்றது. ஆயினும் சிலமுறை நீர்த் தரம் குறித்த சிக்கல்கள் எழுந்துள்ளன. ஆதலால் வீடுகளில் நீரினைத் தூய்மையாக்க வடிகட்டியோ, கொதிக்கவைத்தோ, வடித்திறக்கல் முறையினையோ பயன்படுத்தலாம்.  

குழாய் நீரானது தூய்மைசெய்த பின்னரே குழாய்களில் செலுத்தப்படுவதால் அவை கிணற்று நீரிலிருந்தும், கை அடி (hand pumps) நீரிலிருந்தும் வேறுபட்டதாகும். இவ்வகை நீரில் தூய்மைநிலை மாறுபடலாம்.
# பஞ்சமகால் மாவட்டம்



**பஞ்சமகால் மாவட்டம்** (Panchmahal), மேற்கு இந்தியாவின், குஜராத் மாநிலத்தின் 33 மாவட்டங்களில் ஒன்று. இம்மாவட்டம் மத்திய குஜராத்தில் அமைந்துள்ளது. இம்மாவட்டத் தலைமையகம் கோத்ரா நகராகும். உலக அளவில் பேசப்பட்ட கோத்ரா தொடருந்து எரிப்பு நிகழ்வு இம்மாவட்டத்தில் 27 பெப்ரவரி 2002இல் நடந்தது. இங்குள்ள சம்பானேர்-பாவாகேத் தொல்லியல் பூங்காவை, யுனேஸ்கோ நிறுவனம் உலகப் பண்பாட்டுக் களங்களில் ஒன்றாக தேர்வு செய்துள்ளது.  

## வருவாய் வட்டங்கள்
1. கோத்ரா
1. ஹலோல்
1. கலோல்
1. ஜம்புகோடா
1. மோர்வா-ஹடாப்
1. கொகாம்பா

## மாவட்ட எல்லைகள்
கிழக்கிலும், வடகிழக்கிலும் தகோத் மாவட்டம், தெற்கு, தென்கிழக்கு மற்றும் தென்மேற்கில் வதோதரா மாவட்டம், மேற்கில் கேதா மாவட்டம், வடமேற்கில் சபர்கந்தா மாவட்டம், வடகிழக்கில் மகிசாகர் மாவட்டம் எல்லைகளாக கொண்டுள்ளது பஞ்சமகால் மாவட்டம்.  

## பொருளாதாரம்
இந்தியாவின் 640 மாவட்டங்களில், இம்மாவட்டம் பொருளாதாரத்தில் மிகவும் வறுமைமிக்க மாவட்டமாக இந்திய அரசின் பஞ்சாயத்துராஜ் அமைச்சகத்தால் 2006ஆம் ஆண்டில் அறிவிக்கப்பட்டது. குஜராத் மாநில அரசின் பிற்படுத்தப்பட்ட பகுதிக்கான மானியம் பெறும் ஆறு மாவட்டங்களில் இதுவும் ஒன்று.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, இம்மாவட்ட மக்கட்தொகை 2,388,267. மக்கள் தொகை அடர்த்தி ஒரு சதுர கிலோ மீட்டருக்கு 458 நபர்களாக உள்ளனர். ஆண்-பெண் பாலின விகிதம் 1000-945ஆக உள்ளது. எழுத்தறிவு விகிதம் 73.32%ஆக உள்ளது.  

## பண்பாட்டுக் களம்
- சம்பானேர்-பாவாகேத் தொல்லியல் பூங்கா
# மகிசாகர் மாவட்டம்



**மகிசாகர் மாவட்டம்** (Mahisagar district) – இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டம் பஞ்சமகால் மாவட்டம் மற்றும் கேதா மாவட்டத்தின் சில பகுதிகளைக் கொண்டு 15 ஆகஸ்டு 2013 அன்று புதிதாக துவக்கப்பட்டது.இம்மாவட்டத் தலைமையகம் லூனாவாடா நகரம் ஆகும். பிரித்தானிய இந்தியாவின் ஆட்சியின் போது இம்மாவட்டத்தில் பாலசினோர் சமஸ்தானம், லூனாவாடா சமஸ்தானம் மற்றும் சந்த் சமஸ்தானம் இருந்தது.  

## மாவட்ட நிர்வாகம்
இம்மாவட்டம் 6 வருவாய் வட்டங்களையும், 717 கிராமங்களையும், 3 நகராட்சிகளையும் கொண்டது.  

### வருவாய் வட்டங்கள்
1. கான்பூர்
1. கதானா
1. விர்பூர்
1. சந்திரம்பூர் (சந்த் சமஸ்தானம்)
1. லூனாவாடா (லூனாவாடா சமஸ்தானம்)
1. பாலசினோர் (பாலசினோர் சமஸ்தானம்)

## மக்கள் தொகை பரம்பல்
2011-ஆம் ஆண்டின் கணக்கெடுப்பின் படி, 2,26,064 ஹெக்டேர் பரப்பளவு கொண்ட இம்மாவட்ட மக்கள்தொகை 9,94,624 ஆகும். பாலின விகிதம் 1000 ஆண்களுக்கு 946 பெண்கள் வீதம் உள்ளனர். சராசரி எழுத்தறிவு 61.33% ஆகும்.  
## இதனையும் காண்க
- பாலசினோர் சமஸ்தானம்
- லூனாவாடா சமஸ்தானம்
- சந்த் சமஸ்தானம்
# பார்க் விடுதிகள்



**பார்க் ஹோட்டல்கள்** என்பது சமகாலத்தில் உருவான ஐந்து நட்சத்திர தரம் கொண்ட ஹோட்டல்களின் குழுமம் ஆகும். ஏபிஜெய் சுரேந்திரா குழுவினைச் சேர்ந்த இந்த ஹோட்டல்களின் தலைமையகம் இந்தியாவின் கொல்கத்தாவில் (மேற்கு வங்கம்) உள்ளது. பார்க் ஹோட்டல்கள் இந்தியாவில், பெங்களூர், சென்னை, ஹைதராபாத், கொல்கத்தா, நேவி மும்பை, புது டெல்லி, விசாகப்பட்டினம், கோவா மற்றும் வேம்பனாடு ஏரி கேரளாவின் உப்பங்கழி ஆகிய இடங்களில் உள்ளது. இவைத் தவிர கொச்சி, கொல்கத்தா, புனே, கோயம்புத்தூர் மற்றும் ஜெய்பூர் ஆகிய இடங்களில் புதிய ஹோட்டல்கள் கட்டப்பட்டு வருகிறது.  

இவற்றுள் பார்க் கொல்கத்தா ஹோட்டலுக்கு “தேசிய அளவிலான சுற்றுலா விருது” 2003 – 2004 ஆம் ஆண்டில், அதன் சிறப்புமிக்க சேவையினைப் பாராட்டி இந்திய சுற்றுலாத் துறையினால் வழங்கப்பட்டது. பார்க் பெங்களூர் ஹோட்டலினை டெரென்ஸ் கான்ரான் வடிவமைத்துள்ளார்.  

## இந்தியாவில் உள்ள பார்க் ஹோட்டல்களின் விவரங்கள்
| இடம்/நகரம் | ஹோட்டலின் பெயர் | அறைகள் | ஹோட்டலைத் திறந்த நாள் |  |
| --- | --- | --- | --- | --- |
| பெங்களூர் | பார்க் பெங்களூர் | 109 | 2001 |  |
| சென்னை | பார்க் சென்னை | 214 | மே 15, 2002 |  |
| சென்னை | பார்க் பிஓடி சென்னை | 20 | 2009 |  |
| ஹைதராபாத் | பார்க் ஹைதராபாத் | 268 | 2010 |  |
| கொல்கத்தா | பார்க் கொல்கத்தா | 149 | நவம்பர் 1, 1967 |  |
| கொல்கத்தா | பார்க் புது டெல்லி | 220 | 1987 |  |
| நேவி மும்பை | பார்க் நேவி மும்பை | 80 | 2007 |  |
| விசாகப்பட்டினம் | பார்க் விசாகப்பட்டினம் | 66 | 1968 |  |
| கோவா | பார்க் காலங்குடே கோவா | 30 | 2011 |  |
| கேரளா | பார்க் வேம்பனாடு ஏரி | 10 | 2009 |  |
| கேரளா உப்பங்கழி | மோட்டார் வெஸல் அப்ஸரா | 08 | 2009 | } |
## வரலாறு
சுரேந்திர பால் என்பவரால் 1967 ஆம் ஆண்டு இந்த ஹோட்டல் தொழில் துவங்கப்பட்டது. இதன் முதன் ஹோட்டல் பார்க் என்ற பெயருடன் 150 அறை வசதிகளைக் கொண்டிருந்த ஹோட்டலாக இது கட்டப்பட்டது. இந்த முதல் ஹோட்டலை கொல்கத்தாவில் நவம்பர் 1 இல் திறந்தனர். 1968 இல் பார்க் விசாகப்பட்டினமும், 1987 இல் பார்க் புது டெல்லியும் திறக்கப்பட்டு அதன் செயல்பாடுகளைத் தொடங்கியது. சுரேந்திரா பால் இறந்த பின்பு அவரின் மகளான பிரியா பால் 1990 ஆம் ஆண்டிலிருந்து நிறுவனத்தினை வழிநடத்த துவங்கினார். அத்துடன் 2000 ஆம் ஆண்டு பார்க் பெங்களூர் ஹோட்டலைத் திறந்தார். அதன்பின்பு சென்னையில் பார்க் சென்னையினை 2002 இல் திறந்தார். இதன் மூலம், பெரும்பாலான இந்திய முக்கிய நகரங்களில் தனது நிறுவனத்தின் செயல்பாடுகளை இக்குழு தொடங்கியது.  

2000 ஆம் ஆண்டு ஜன்டர் மன்டர், புது டெல்லியின் பார்க் ஹோட்டல் மறு சீரமைப்பு செய்யப்பட்டது. 2006 ஆம் ஆண்டு ஃபோர்ப்ஸ்-இன், இந்தியாவின் விலைமதிப்புமிக்க உணவகங்களின் வரிசையில் முதல் 10 இடங்களில் ஒன்றைப் பார்க் ஹோட்டல் பிடித்தது. ‘2010 ஆம் ஆண்டின் 100 விடுமுறை நாட்களுக்கான யோசனைகள்’ எனும் இன்டிபென்ட்டட்டின் பட்டியலில் பார்க் ஹோட்டல் ஹைதராபாத் இடம்பெற்றது.
# மிகுவெல் உலோபசு டி லெகாசுபி



**மிகுவெல் லோபெசு டெ லெகாசுபி** (*Miguel López de Legazpi*  
(c. 1502&nbsp;– ஆகத்து 20, 1572), பாசுக்கு கடல்காண் பயணியும் கிழக்கிந்தியத் தீவுகளில் முதல் எசுப்பானியக் குடியிருப்பை நிறுவியவரும் ஆவார். இவர் ***எல் அடெலான்டடொ*** என்றும் ***எல் வீயோ*** (மூத்தவர்) என்றும் அறியப்படுகின்றார். புதிய எசுப்பானியாவிலிருந்து (தற்கால மெக்சிக்கோ) அமைதிப் பெருங்கடலைக் கடந்து வந்த லெகாசுபி 1565இல் பிலிப்பீன்சில் செபு நகரத்தை நிறுவினார். பிலிப்பீன்சும் குவாம், மரியானா தீவுகள் போன்ற மற்ற அமைதிப் பெருங்கடல் தீவுக்கூட்டங்களும் அடங்கிய எசுப்பானியக் கிழக்கிந்தியாவின் முதல் தலைமை ஆளுநராகப் பணியாற்றினார். பல்வேறு உள்நாட்டு அரசுகளுடனும் அரசர்களுடனும் அமைதி உடன்பாடு கண்டு மிகுவல் லோபெசு டெ லெகாசுபி உருவாக்கிய எசுப்பானியக் கிழக்கிந்தியாவிற்குத் தலைநகராக மணிலாவை 1571 இல் நிறுவினார். பிலிப்பீன்சின் அல்பே மாநிலத்தின் தலைநகரமான லெகாசுபி நகரம் இவர் நினைவாகப் பெயரிடப்பட்டுள்ளது.  

## மேற்சான்றுகள்

## வெளியிணைப்புகள்

- Confirmation of López de Legazpi's Title as Governor and Captain-General (Article)
- "Mga Conquistador Ng Pilipinas" (Invasions of the Philippines by European and Chinese would-be conquerors and the fierce resistance, intermittently successful, ultimately doomed, by scattered bands of fishermen and rice farmers), *elaput.org*